مجھول

مجھول  (جسے مجہول  کے نام سے بھی جانا جاتا ہے) ہندوستان کی ریاست ( صوبہ ) بہار کے ضلع سہارسا کے نوہٹہ بلاک کا ایک بڑا گاؤں ہے، جس میں کل 700-800 خاندا ن رہتے ہیں۔ اس کا تعلق کوسی ڈویژن سے ہے۔

یہ  ریاستی دارالحکومت پٹنہ سے167 کلومیٹر دور ہے۔ اس کے شمال میں کمہرولی، جنوب میں فیکوراہی، مشرق میں تلوا، مغرب میں  کوسی   ہے۔ یہ شاہ پور-مجھول پنچایت اور مہیسی قانون ساز اسمبلی حلقہ کے تحت آتا ہے۔ مجہول گاؤں کی آبادی 3698 ہے، جس میں مردم شماری 2011 کے مطابق 1919 مرد اور 1779 خواتین ہیں۔

آبادیات 
یہ گاؤں 700-800 ایکڑ میں پھیلا ہوا ہے۔ اسے 6 وارڈ (وارڈ نمبر 9 سے 14) میں تقسیم کیا گیا۔ مجھول گاؤں کی جنس کا تناسب 927 ہے جو ریاست بہار کی اوسط 918 سے زیادہ ہے۔ ہندوستان کی مردم شماری 2011 کے مطابق مجہول کے لیے بچوں کی جنس کا تناسب 977 ہے، جو بہارکے اوسط 935 سے زیادہ ہے۔ پچھلے 10 سالوں میں آبادی میں 11.4 فیصد کمی آئی ہے۔

زمین، کاشتکاری اور زراعت 
مجہول  کوسی ندی کے قریب مشرقی کوسی پشتے سے 300 میٹر مشرق میں واقع ہے۔ اس سے زمین بہت زرخیز ہو جاتی ہے۔ گاؤں کے کسان زیادہ تر اپنے کھیتوں میں  دھان ،  مکئی، گیہوں ( گندم) اور مونگ دال کاشت کرتے ہیں۔ چونکہ اس علاقے کی آب و ہوا دھان اور مکئی کی فصل کے لیے سب سے زیادہ موزوں ہے، اسی لیے اچھی فصل گاؤں کے بہت سے کسانوں کے لیے خوشی کا باعث بنتی ہے۔ اگرچہ، لوگ گندم کی فصل اگانے کی کوشش کرتے ہیں، لیکن صرف چند کسانوں کو ہی اچھی پیداوار ملتی ہے۔ زیادہ تر کسانوں کی فصل اوسط ہوتی ہے اور اس لیے یہ دھان، مکئی کی کاشتکاری کی طرح مقبول نہیں ہے۔ اس کے بجائے، اس گاؤں کے کسانوں کے لیے مکئی پہلی پسند ہے اور دھان کی فصل دوسری ہے۔ لہذا، گاؤں کے لوگ گرما دھان اور مکئی فصلوں کی کاشتکاری کرنا پسند کرتے ہیں۔ دھان کی کٹائی کا وقت خاص طور پر قابل ذکر ہے کیونکہ گاؤں والے عام طور پر کئی وجوہات کی بناء پر خوش ہوتے ہیں۔ دھان اور مکئی  کی تازہ فصل ہر گھر تک پہنچتی ہے، چاہے آپ زمین کے مالک ہو، کسان ہو یا فصل کاٹنے والے  مزدور۔ دھان کا ہر گھر میں آنا تۃ ہے۔ اسے کوٹ کر چورا بنایا جا سکتا ہے جو تازہ شکر (گڑ) اور دہی کے ساتھ ملا کر ایک دل چسپ کھانا بنتا ہے۔ برسات کے موسم میں اس گاؤں کی پوری زرعی زمین بارش کے پانی سے ڈھک جاتی ہے، اس لیے اس موسم میں گاؤں والوں کی اہم خوراک مچھلی اور کچھ آبی پھل ہیں۔

سکول 

 اردو مڈل سکول، مجھول ( 10120103501 )
 اردو گرلز پرائمری سکول، مجھول پوروی ( 10120102502 )
 اردو گرلز پرائمری سکول، مجھول پسچمی ( 10120103503 )

آمد و رفت 

 بذریعہ ریل 

مجھول کے قریب 10 کیلومیٹر میں کوئی ریلوے اسٹیشن نہیں ہے۔ سہارسا جنکشن ریلوے اسٹیشن سب سے نزدیک ریلوے اسٹیشن ہے۔ دربھنگہ جنکشن ریلوے اسٹیشن بڑا ریلوے اسٹیشن ہے جو مجھول کے 67 کلومیٹر قریب ہے۔ 

 بذریعہ سڑک

سہرسہ مجھول کا قریبی شہر ہیں جہاں بس کے ذریعے سڑک رابطہ ہے۔

بھی دیکھو 

 سہرسہ کے دیہات کی فہرست
 سہرسہ ضلع
 نوہٹہ

حوالہ جات 

سہرسیہ ضلع کے گاوں
ویکی ڈیٹا پر موجود متناسقات